Raġel Palestinjan li avviċina pożizzjoni tas-suldati Iżraeljani u spara pistola fid-direzzjoni tagħhom spiċċa maqtul meta l-militar fetħu n-nar għal fuqu. L-inċident seħħ viċin il-belt ta' Nablus u l-Palestinjani, wara, identifikaw lill-vittma bħala uffiċjal mal-qawwiet tas-sigurtà tagħhom. Ir-rapporti ma rreferew għall-ebda vittmi jew midruba Iżraeljani fl-inċident u qalu biss li l-Palestinjan maqtul – membru ta' taqsima tas-sigurtà partikulari – suppost li kellu 'jitlaq lura d-dar mill-post tax-xogħol' fil-ħin tal-inċident. It-taqsima li kien jifforma parti minnha l-vittma hi magħrufa bħala s-Servizzi tas-Sigurtà Preventivi u din kemm-il darba kooperat ma' Iżrael lejn il-kontroll jew trażżin ta' vjolenza fix-Xatt tal-Punent. Il-vjolenza ilha tbaqbaq fl-inħawi mindu, fl-2014, staġnaw l-isforzi diplomatiċi li kienu qed imexxu l-Iżraeljani u l-Palestinjani bil-għan li jberrdu l-qiegħa. Fl-istess ħin, il-President Palestinjan, Mahmoud Abbas, f'Mejju, irtira l-impenn għall-koordinazzjoni mal-Iżraeljani fl-interessi tas-sigurtà. Dan seħħ bi protesta għall-pjan ta' Iżrael ( fil-preżent staġnat) biex jgħaqqad l-artijiet tax-Xatt tal-Punent mat-territorji tiegħu. L-artijiet inkwistjoni jiffurmaw parti miz-zoni li l-Palestinjani jridu għal Stat futur tal-Palestina. Ikkummenta //= $special ?>